Ploaia cu grindină a făcut prăpăd și în Galați. Momentul în care un copac este doborât de vijelie.
Zeci de copaci au căzut şi numeroase străzi au fost inundate în urma unei ploi torenţiale cu grindină. Ploaia a ţinut aproximativ un sfert de oră. Pompierii şi angajaţii Primăriei Galaţi intervin cu numeroase echipe în diferite puncte ale oraşului.
O ploaie de aproximativ un sfert de oră a făcut prăpăd în oraşul Galaţi. Zeci de copaci au fost dărâmaţi de grindină, iar gălăţenii aflaţi pe stradă s-au speriat. Oamenii s-au ascuns pe unde au putut, iar unii dintre ei au filmat scenele de groază.Reprezentanţii ISU sunt asaltaţi cu apeluri ale gălăţenilor care solicită intervenţia autorităţilor. "Avem foarte multe apeluri, circa 30. Acestea vor fi preluate în ordinea priorităţilor", au anunţat reprezentanţii ISU Galaţi.Pompierii și angajații Primăriei intervin pentru a elibera canalizările înfundate şi pentru a muta copacii rupţi de pe stradă, case şi maşini.